ตื่นแต่เช้าวิ่งรอบคูเมืองปิดท้ายด้วยอาหารมื้อเช้ากระทะร้อนๆ อย่าง "ไข่กระทะ" ร้านนี้ตั้งใจจะมาหลายครั้ง แต่เนื่องจากไม่มีแรงกระตุ้นที่จะมา เลยต้องหันมาออกกำลังกายยามเช้า ถึงจะได้มีข้ออ้างมาทานได้ 

ร้านเล็กๆ ที่มีคนนั่งเต็มทั้งร้าน พอเห็นแล้วคิดไว้เลยว่าต้องอร่อยแน่ๆ เลยสั่ง "ไข่กระทะ" (40 บาท) ไข่ใบเล็กสองฟองกลิ่นหอม มาพร้อมกุนเชียงที่มีขนาดบางๆ (บางมาก) และหมูสับที่รสชาติอ่อนๆ โดยรวมก็พอทานได้ แต่ขอมาอีกสองครั้ง เพื่อความแน่นอนของรสชาติ